Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: veszélyes hulladékok, a környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény
Paragraph Index: 758

(6) Az export, illetve import egyedi engedélyt az árunyilatkozattal együtt a vámkezelést végző illetékes vámszervnek minden esetben be kell mutatni. Az exportengedély egy példányának a szállítmányt a vámterületről való kilépés, illetőleg a magyarországi vámszabadterületre való belépés helyéig kell kísérnie. Ha az (1) bekezdésben említett kérelem a szállítási útvonalat, a fuvareszköz adatait, export esetén a kilépés és az importőr országba való belépés várható helyére vonatkozó adatot, továbbá a kereskedelmi számla számát nem tartalmazta, az operátornak a hiányzó adatokat a kiléptető vámhivatal részére a kilépés előtt meg kell adnia. Ezen adatokat a kiléptető vámhivatal felvezeti az engedély megfelelő rovataiba, és e példányt bélyegzőnyomatával ellátva visszaküldi az engedélyező hatóságnak.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes